રીઝર્વ બેંક દ્વારા માન્ય નાણાકીય સંસ્થા કે બેન્ક પાસેથી ધિરાણ મેળવ્યુ હોય તેવા ઉત્પાદન કરતાં સુક્ષ્મ, લઘુ અને મધ્યમકક્ષાના એકમોને કેપિટલ સહાય યોજના હેઠળ રોકડ સહાય મળવા પાત્ર થાય છે. જેમાં મહાનગરપાલિકા વિસ્તાર માટે પ્લાન્ટ અને મશિનરીમાં ૫૦ લાખથી ૧૦ કરોડ સુધીનું મુડી રોકાણ ધરાવતા એકમોને ૧૦ ટકાથી ૨૦ ટકાના ધોરણે મહત્તમ ૨૫ લાખ તેમજ મહાનગરપાલિકા સિવાયના વિસ્તાર માટે ૧૫ થી ૨૫ ટકાના ધોરણે મહત્તમ ૩૫ લાખની રોકડ સહાય, વ્યાજ સહાય યોજના અંતર્ગત મેન્યુફેકચરીંગ એકમોને મહાનગરપાલિકા વિસ્તાર માટે વ્યાજ સહાય છ ટકા લેખે પ્રતિવર્ષ પાંચ વર્ષ સુધી ૨૫ લાખ, યુવા ઉદ્યોગકારોને પ્રોત્સાહિત કરવા વધારાની એક ટકા લેખે મહત્તમ ૭ ટકા વ્યાજ સહાય જ્યારે મહાનગરપાલિકા વિસ્તાર સિવાયના વિસ્તાર માટે વ્યાજ સહાય આઠ ટકા લેખે પ્રતિ વર્ષ પાંચ વર્ષ સુધી ૩૦ લાખ અને યુવા ઉદ્યોગકારોને પ્રોત્સાહિત કરવા વધારાની એક ટકા લેખે મહત્તમ ૯ ટકા વ્યાજ સહાય આપવામાં આવે છે. આ ઉપરાંત સર્વિસ MSME એકમોને છ ટકા વ્યાજ સહાય પ્રતિવર્ષ પાંચ વર્ષ સુધી ૨૫ લાખ સુધીની મર્યાદામાં ઉદ્યોગ સાહસિકોને રાહત અને સહાય રાજ્ય સરકાર દ્વારા આપવામાં આવે છે.